Source: https://www.epi.sk/zz/1996-14
Timestamp: 2019-11-18 05:40:04+00:00
Document Index: 8072971

Matched Legal Cases: ['§ 2', '§ 4', '§ 3', '§ 2', '§ 6', '§ 9', '§ 2']

14/1996 Z. z. Vyhláška Ministerstva školstva Slovenskej republiky o podmienkach poskytovania dotácií zo štátneho r... | Aktuálne znenie
Hľadaj v 14/1996 ×
Vyhláška č. 14/1996 Z. z.Vyhláška Ministerstva školstva Slovenskej republiky o podmienkach poskytovania dotácií zo štátneho rozpočtu cirkevným školským zariadeniam, obecným školským zariadeniam a súkromným školským zariadeniam
Platnosť od 18.01.1996 do31.08.2008
Účinnosť od 18.01.1996 do31.08.2008
Podmienky poskytovania dotácií (§ 2 - § 4)
Aktuálne znenie 18.01.1996 - 31.08.2008
(1) Neštátnemu školskému zariadeniu možno poskytnúť dotáciu, ak je zaradené do siete školských zariadení,2) spĺňa podmienky ustanovené osobitnými predpismi3) a zriaďovateľ v termíne podľa odseku 4 podal písomnú žiadosť (§ 3) o poskytnutie dotácie (ďalej len „žiadosť“).
(2) Dotáciu možno poskytnúť na čiastočné financovanie prevádzkových nákladov, úloh a projektov1) prostredníctvom orgánu štátnej správy v školstve primerane k počtu skutočne zapísaných detí (žiakov) v neštátnom školskom zariadení k 1. septembru roka, v ktorom sa podáva žiadosť v súlade so zákonom o štátnom rozpočte na príslušný rok.
(3) Dotáciu neštátnym špeciálnym výchovným zariadeniam4) možno poskytnúť na počet detí určených kapacitou zariadenia, ak priemerný počet umiestnených detí v predchádzajúcom roku dosiahol aspoň 95 % kapacity zariadenia.
(4) Žiadosť na nasledujúci rozpočtový rok predkladá zriaďovateľ neštátneho školského zariadenia príslušnému orgánu štátnej správy v školstve5) do 30. júna.
(5) Príslušný orgán štátnej správy v školstve vykoná kontrolu správnosti údajov uvedených v žiadostiach a predloží ich za všetky neštátne školské zariadenia vo svojej pôsobnosti spolu so svojím vyjadrením Ministerstvu školstva Slovenskej republiky v termíne určenom na zostavenie návrhu štátneho rozpočtu na príslušný rok.
a) druh, názov a adresu neštátneho školského zariadenia, názov zriaďovateľa a jeho sídlo, výchovný jazyk a dátum zaradenia neštátneho školského zariadenia do siete školských zariadení,
b) počet pedagogických a ostatných pracovníkov v neštátnom školskom zariadení,
c) počet detí (žiakov) v triedach a ich vekové zloženie v neštátnom školskom zariadení, ak ide o zariadenie školského stravovania, počet stravovaných detí (žiakov),
d) vyhlásenie žiadateľa, v ktorom uvedie ďalšie zdroje finančných prostriedkov, ich výšku a účel, na ktorý sa poskytnú.
(2) Prílohou žiadosti sú aj úlohy a projekty, ak sa má na ne poskytnúť dotácia.
(3) Ak sa dotácia žiada pre centrum voľného času, prílohou žiadosti je aj plán činnosti na príslušné školské roky.
1) § 2 ods. 3 zákona Národnej rady Slovenskej republiky č. 279/1993 Z. z. o školských zariadeniach.
2) § 6 ods. 3 písm. a) zákona Slovenskej národnej rady č. 542/1990 Zb. o štátnej správe v školstve a školskej samospráve.
3) Napríklad vyhláška Ministerstva školstva Slovenskej socialistickej republiky č. 99/1980 Zb. o výchovnom poradenstve, vyhláška Ministerstva školstva Slovenskej socialistickej republiky č. 119/1980 Zb. o výkone ústavnej výchovy a ochrannej výchovy v školských výchovných zariadeniach, vyhláška Ministerstva školstva, mládeže a športu Slovenskej republiky č. 145/1992 Zb. o ľudových školách jazykov, jazykových školách a o štátnych jazykových skúškach, vyhláška Ministerstva školstva a vedy Slovenskej republiky č. 121/1994 Z. z. o zriaďovaní, činnosti a prevádzke zariadení školského stravovania, vyhláška Ministerstva školstva a vedy Slovenskej republiky č. 196/1994 Z. z. o domovoch mládeže, vyhláška Ministerstva školstva a vedy Slovenskej republiky č. 291/1994 Z. z. o centrách voľného času, vyhláška Ministerstva školstva a vedy Slovenskej republiky č. 295/1994 Z. z. o škole v prírode, vyhláška Ministerstva školstva a vedy Slovenskej republiky č. 351/1994 Z. z. o školských strediskách záujmovej činnosti, vyhláška Ministerstva školstva a vedy Slovenskej republiky č. 352/1994 Z. z. o školských výpočtových strediskách, vyhláška Ministerstva školstva a vedy Slovenskej republiky č. 353/1994 Z. z. o predškolských zariadeniach, vyhláška Ministerstva školstva a vedy Slovenskej republiky č. 28/1995 Z. z. o školských kluboch detí v znení vyhlášky Ministerstva školstva Slovenskej republiky č. 140/1995 Z. z., vyhláška Ministerstva školstva a vedy Slovenskej republiky č. 85/1995 Z. z. o školských hospodárstvach.
4) § 9 zákona Národnej rady Slovenskej republiky č. 279/1993 Z. z.
5) § 2 písm. b) zákona Slovenskej národnej rady č. 542/1990 Zb.
6) Zákon Národnej rady Slovenskej republiky č. 303/1995 Z. z. o rozpočtových pravidlách.